Anne-Lise Berntsen
Store norske leksikon,Kunst og estetikk,Musikk,Klassisk musikk,Norske klassiske sangere
Anne-Lise Berntsen var en norsk sanger (sopran). Berntsen debuterte relativt sent som operasanger og fikk sitt store gjennombrudd 45 år gammel. I løpet av en relativt kort karriere oppnådde hun stor berømmelse blant annet på grunn av sine tolkninger av samtidsmusikk.
Berntsen studerte ved Mozarteum i Salzburg, Århus, Haag, London og ved Operahögskolan i Stockholm. Hun debuterte i Oslo i 1978 og hadde sin operadebut i 1984 på Kungliga Teatern, hvor hun var fast ansatt til 1987.Berntsen fikk sitt sceniske gjennombrudd ved Folkoperan i Stockholm 1988 da hun sang tittelrollen i Turandot (Giacomo Puccini). Berntsen har blant annet sunget tittelrollen i Ariadne på Naxos (Richard Strauss) ved Stora teatern i Göteborg (1989), Maria i Wozzeck (Alban Berg) ved Det kongelige Teater i København (1990) og tittelrollen i Carmen (Georges Bizet) på samme scene i 1992. I 1991 debuterte hun på Den Norske Opera i Jenúfa (Leoš Janáček).Berntsen holdt jevnlig solistkonserter i Europa, USA og Japan og ble særlig kjent for sine fremførelser av samtidsmusikk, som Arnold Schönbergs Pierrot Lunaire og Magne Hegdals Make beLieve rag. Innspillinger Bibalo: Gespenster, 1985  Fanshawe: African Sanctus, 1987  Mussorgskij: Songs and Dances of Death/Sibelius/Wagner, 1990  Berg/Kvandal/Sjostakovitsj, 1990  Gaathaug: Sanger, op.33, 1990  Iberg: Det ondes problem etc., 1991  Engleskyts, 1993  Schönberg: Pierrot Lunaire, 1994  Gorecki/Gubaidulina, 1995  Ludo, 1997  Thoresen: From the Sweet Scented Streams of Eternity, 1998 Les mer i Store norske leksikon Anne-Lise Berntsen i Norsk biografisk leksikon